Gw mau tau 2013–2014: Ghost Stories dari Coldplay. Jelasin dalam bahasa melayu

Dalam temu bual dengan stesen radio Australia 2Day FM, Chris Martin mendedahkan bahawa tajuk album seterusnya kumpulan itu "jauh lebih mudah untuk disebut". Martin menafikan spekulasi bahawa mereka sedang berehat daripada melakukan jelajah dengan berkata, "Idea rehat tiga tahun ini hanya tercetus kerana saya berkata pada satu pertunjukan di Australia bahawa kami mungkin tidak akan kembali ke sana selama tiga tahun. Itu mungkin benar, tetapi itulah cara jelajah dunia berfungsi. Tiada peluang kami berehat selama tiga tahun."

Pada 9 Ogos 2013, Coldplay mengumumkan keluaran lagu mereka "Atlas", dan menjadi runut bunyi filem The Hunger Games: Catching Fire. Namun, pelancarannya ditunda ke 6 September 2013 (luar UK) dan 8 September (UK). Pada Disember 2013, telah diumumkan bahawa keluaran Coldplay pada masa hadapan akan diedarkan oleh Atlantic Records di AS akibat penstrukturan semula dalam Warner Music Group berikutan pembelian Parlophone Records daripada EMI.

Pada 25 Februari 2014, kumpulan itu telah melancarkan "Midnight", sebuah lagu daripada album mereka kelak. Pada awal Mac 2014, telah diumumkan bahawa album keenam kumpulan itu, Ghost Stories, akan dikeluarkan pada 19 Mei 2014. Ghost Stories ialah album yang didorong secara rohani yang berkisar kepada dua tema utama yang disebut oleh Martin. Album ini meneroka idea tindakan masa lalu, dan kesannya terhadap masa depan diri, dan kapasiti seseorang untuk bercinta tanpa syarat.  Kumpulan itu mengambil pendekatan berbeza bagi album studio keenam mereka berbeza dengan album studio mereka sebelum ini, dengan Martin menjemput kumpulan itu untuk menyumbang bahan penulisan lagu asal buat album itu, berbanding dengan membina lagu daripada ideanya seperti yang telah mereka lakukan semasa sesi rakaman sebelum ini.

Dari April hingga Julai, Coldplay memulakan Ghost Stories Tour untuk menyokong album itu, memainkan persembahan "intim" di enam bandar: Teater Beacon di New York City pada 5 Mei, Royce Hall di Los Angeles pada 19 Mei, Casino de Paris pada 28 Mei, Tokyo Dome City Hall pada 12 Jun, Enmore Theatre di Sydney pada 19 Jun, dan menutup lawatan di Royal Albert Hall di London pada 2 Julai 2014. Album ini tersedia bagi prapesanan di iTunes, bersama single baharu "Magic". Dua lagi single daripada album, "A Sky Full of Stars" dan "True Love", telah dikeluarkan sejak itu. Ghost Stories menerima ulasan bercampur-campur kepada positif. Album ini mengungguli carta di UK, AS dan kebanyakan pasaran utama. Ia menerima pencalonan Anugerah Grammy untuk Album Vokal Pop Terbaik, dan "A Sky Full of Stars" telah dicalonkan bagi Persembahan Duo/Kumpulan Pop Terbaik. Pada Disember 2014, Spotify menamakan Coldplay sebagai kumpulan paling banyak distrim di dunia untuk 2014, dan artis ketiga paling banyak distrim, di belakang Ed Sheeran dan Eminem.

2015–2018: A Head Full of Dreams

Pada 4 Disember 2014, Chris Martin mengumumkan dalam temu bual dengan Zane Lowe di BBC Radio 1 bahawa Coldplay sedang dalam penggarapan album studio ketujuh mereka, A Head Full of Dreams . Martin berkata ia mungkin album terakhir kumpulan itu dan membandingkannya dengan Harry Potter: "Ia merupakan perkara ketujuh kami, dan cara kami melihatnya, ia seperti buku Harry Potter terakhir atau sesuatu seperti itu." Beliau menambah bahawa tidak seperti usaha promosi mereka bagi Ghost Stories, kumpulan itu akan mengadakan jelajah buat album itu. Dalam temu bual dengan Jo Whiley di BBC Radio 2, Martin membayangkan gaya album itu dengan mengatakan bahawa kumpulan itu cuba membuat sesuatu yang berwarna-warni dan menaikkan semangat, namun tidak bombastik. Beliau juga menyatakan bahawa ia akan menjadi sesuai "buat menggoncang kaki".

Pada 11 Disember 2014, kumpulan itu melancarkan lagu baharu, "Miracles", yang ditulis dan dirakam untuk filem drama Perang Dunia II Unbroken arahan Angelina Jolie. Di Anugerah Muzik Billboard 2015 pada 17 Mei, Ghost Stories dinamakan sebagai Album Rock Terbaik. Pada 26 September, Coldplay membuat persembahan di Global Citizen 2015 di Great Lawn di Central Park di New York, acara yang dianjurkan oleh Chris Martin yang menyokong untuk menamatkan kemiskinan global yang melampau. Coldplay, bersama Beyoncé, Ed Sheeran, dan Pearl Jam, menjadi artis utama festival yang disiarkan di NBC di AS pada 27 September dan BBC di UK pada 28 September.

Bercakap dalam Radio 1 Breakfast Show Nick Grimshaw di BBC pada 6 November, Coldplay mengesahkan 4 Disember sebagai tarikh pelancaran A Head Full of Dreams, dan lagu baharu daripada album, "Adventure of a Lifetime" dimainkan pada rancangan itu. Album ini mempunyai penampilan khas daripada Beyoncé, Gwyneth Paltrow, Noel Gallagher, Tove Lo dan Barack Obama. Album itu mencapai nombor satu di UK, dan nombor dua di AS, Australia dan Kanada antara lain, di belakan 25 karja Adele. Video muzik untuk "Adventure of a Lifetime" menampilkan kumpulan muzik itu berlakon sebagai cimpanzi. Mereka diberikan rundingan dengan pelakon tangkapan gerakan, Andy Serkis.

Pada 27 November 2015, tarikh pertama A Head Full of Dreams Tour 2016 mereka telah diumumkan. Perhentian di Amerika Latin dan Eropah telah disenaraikan, termasuk tiga tarikh di Stadium Wembley, London pada Jun. Jelajah Amerika Utara, konsert tambahan Wembley, dan lawatan Oceania kemudiannya ditambah. Pada 5 Disember, kumpulan itu telah menjadi artis utama pada hari pembukaan Jingle Bell Ball 2015 di Arena O2 London. Pada 7 Februari 2016 mereka menjadi kugiran utama pertunjukan separuh masa Super Bowl 50, disertai oleh Beyoncé dan Bruno Mars. Pada April 2016, kumpulan itu dinamakan artis keenam terlaris di seluruh dunia pada 2015.

Pada 26 Jun 2016, Coldplay menutup hari terakhir Festival Glastonbury di England. Persembahan mereka termasuk duet dengan Barry Gibb, ahli terakhir Bee Gees yang masih hidup. Semasa malam kedua kumpulan itu di Stadium MetLife di New Jersey pada 18 Julai, Coldplay telah disertai di atas pentas oleh Michael J. Fox untuk melakonkan semula adegan Back to the Future. Martin menyanyikan lagu "Earth Angel" sebelum memperkenalkan Fox di atas pentas untuk menyertai kumpulan itu dalam persembahan klasik Chuck Berry "Johnny B. Goode".

Kumpulan itu membuat persembahan set penuh di India buat kali pertama sebagai sebahagian daripada Festival Global Citizen di Mumbai pada 19 November 2016. Persembahan ini dihadiri seramai 80,000 orang dan turut menampilkan pelbagai bintang Bollywood semasa konsert tersebut. Pada bulan yang sama, Coldplay mengumumkan dalam temu bual dengan Absolute Radio dan Magic Radio di London bahawa mereka akan mengeluarkan lagu baharu dalam EP baharu yang dipanggil Kaleidoscope EP. Disifatkan sebagai dibuat daripada "beg idea" sisa daripada rakaman A Head Full of Dreams, Martin menyatakan bahawa ia akan dikeluarkan dalam "beberapa bulan". Band ini secara rasmi mengumumkan bahawa EP itu dikeluarkan pada 14 Julai 2017.

Pada 22 Februari 2017, kumpulan itu mengeluarkan lagu kolaborasi  dengan duo EDM The Chainsmokers, "Something Just Like This". Mencapai nombor 2 dalam Carta Perseorangan UK dan nombor 3 di US Billboard Hot 100, ia merupakan single utama daripada EP ke-13 Coldplay Kaleidoscope, yang dikeluarkan pada 14 Julai 2017. Bersama-sama, mereka membuat debut lagu itu secara langsung di Anugerah Brit 2017 dengan Chris Martin turut mempersembahkan lagu penghormatan kepada mendiang George Michael. Pada 2 Mac, hari lahir Martin, kumpulan itu mengeluarkan lagu dari EP, "Hypnotised". Dua keluaran selanjutnya daripada EP, "All I Can Think About Is You " dan "Aliens", masing-masing keluar pada 15 Jun dan 6 Julai 2017. Pada 15 Ogos 2017, Coldplay mengumumkan bahawa album langsung yang meliputi A Head Full of Dreams Tour akan dikeluarkan.

Pada 8 Oktober 2017, Coldplay membuat debut lagu baharu mereka secara langsung berjudul "Life Is Beautiful" di Stadium SDCCU di San Diego, California, sebagai sokongan selepas gempa bumi yang menjejaskan Mexico pada 19 September. Sebahagian daripada persembahan kumpulan itu telah disiarkan pada penghujung Estamos Unidos Mexicanos, konsert amal yang berlangsung di Zócalo Mexico City, yang termasuk "Fix You", "Viva la Vida", "Adventure of a Lifetime" dan lagu baharu mereka. Martin menyatakan bahawa hasil daripada lagu dan konsert itu akan disumbangkan kepada usaha bantuan kepada Mexico dan negara lain.

A Head Full of Dreams Tour selesai pada November 2017. Dengan kutipan lebih $523 juta, pada 2017 ia telah disenaraikan sebagai jelajah konsert dengan kutipan tertinggi ketiga sepanjang masa. Album langsung yang dijanjikan, yang bertajuk Live in Buenos Aires, dilancarkan pada 7 Disember 2018. Rakamannya meliputi konsert terakhir jelajah di La Plata dan keluaran kedua bernama Love in Tokyo disediakan pada masa yang sama secara eksklusif dalam pasaran Jepun. Pada 30 November 2018, Coldplay mengeluarkan Global Citizen – EP 1 di bawah nama Los Unidades. Ia termasuk "E-Lo", sebuah lagu dengan Pharrell Williams yang menampilkan Jozzy. Hasil daripada EP telah didermakan untuk usaha menamatkan kemiskinan di tahap global.